《钓鱼图为叶司徒公题》
明代·李东阳

两舟同行如结邻，两翁相对各垂纶。丝长水远意不极，俱是江湖閒散身。

倏无忽有时交诧，咫尺烟波不相借。稚子牵丝似有情，前村问酒先论价。

江淮以南罾罟多，潇湘向上皆风波。公家正住鱼龙窟，我兴却在沧浪歌。

沧浪歌长秋日短，野水寒天迷近远。酒醒高堂看画图，黄芦瑟瑟江风满。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。